Don't Stop 'Til You Get Enough

Το Don't Stop 'Til You Get Enough είναι single του Αμερικανού καλλιτέχνη Μάικλ Τζάκσον. Κυκλοφόρησε από την Epic Records στις 28 Ιουλίου 1979, ως το πρώτο single από το πέμπτο άλμπουμ του Τζάκσον, Off the Wall. Το τραγούδι γράφτηκε από τον Τζάκσον και ήταν το πρώτο solo κομμάτι στο οποίο ο Τζάκσον είχε δημιουργικό έλεγχο. Ο Τζάκσον είπε ότι οι στίχοι του τραγουδιού δεν αναφέρονται στο σεξ, αλλά στο πως μπορεί να θέλουν να είναι οι άνθρωποι. Το τραγούδι έγινε πλατινένιο στις ΗΠΑ και στη Νέα Ζηλανδία, αργυρό στο Ηνωμένο Βασίλειο και χρυσό στην Αυστραλία. Το Don't Stop 'Til You Get Enough ήταν το πρώτο single που έφθασε στην 1η θέση στο Hot 100 σε 7 χρόνια, και το πρώτο #1 τραγούδι του Τζάκσον στο Soul Singles Chart. Το τραγούδι έφθασε στο top ten σε διάφορα παγκόσμια τσαρτ. Έγινε χρυσό σε αρκετές χώρες, καθώς και πλατινένιο. To Don't Stop 'Til You Get Enough έλαβε γενικά θετικές απόψεις από τους μουσικούς κριτικούς. Τον Οκτώβριο του 1979, κυκλοφόρησε το μουσικό βίντεο του κομματιού. Το βίντεο δείχνει τον Τζάκσον να χορεύει, ενώ πίσω του, το σκηνικό αλλάζει συνεχώς χρώματα. Το τραγούδι έδωσε στον Τζάκσον το πρώτο του solo Γκράμι και American Music Award. Το Don't Stop 'til You Get Enough θεωρείται το πρώτο τραγούδι που δείχνει τις ικανότητες του Τζάκσον, ως τραγουδιστή και στιχουργού. Από την κυκλοφορία του τραγουδιού, επανεκτελέστηκε από πολλούς μουσικούς.

 Το 1978, ο Τζάκσον πρωταγωνίστησε ως Σκιάχτρο στην ταινία The Wiz, επανάληψη του παιδικού μυθιστορήματος του Λ. Φράνκ Μπάμ, The Wonderful Wizard of Oz. Μετά τα γυρίσματα, ο Μάικλ, ο οποίος παρέμενε μέλος των Τζάκσον 5, ρώτησε τον μουσικό διευθυντή της ταινίας, Κουίνσι Τζόουνς, αν ήξερε κάποιους παραγωγούς για να βοηθήσουν τον Τζάκσον στη μελλοντική solo καριέρα. Ο Τζόουνς πρότεινε τον εαυτό του, και άρχισαν να δουλεύουν για το Off the Wall. Αφού άκουσαν εκατοντάδες demos, επέλεξαν τα τραγούδια που θα ηχογραφήσουν, όπως τα Workin' Day and Night, Get on the Floor και Don't Stop 'til You Get Enough. Το τραγούδι ηχογραφήθηκε σε στούντια ηχογράφησης του Λος Άντζελες. Ο Τζάκσον ισχυρίζεται ότι όταν του ήρθε η μελωδία του Don't Stop 'til You Get Enough, δεν μπορούσε να τη βγάλει από το μυαλό του. Η έμπνευση ήρθε όταν περπατούσε στο σπίτι της οικογένειας Τζάκσον, στο Ενκίνο (Λος Άντζελες, Καλιφόρνια). Καθώς ο Τζάκσον δεν μπορούσε να παίξει, τη μελωδία στο πιάνο εκτέλεσε ο αδερφός του, Ράντι Τζάκσον. Όταν η μητέρα του Τζάκσον, η οποία ήταν μάρτυρας του Ιεχωβά, άκουσε το τραγούδι, έμεινε σοκαρισμένη από τους στίχους. Η Κάθριν Τζάκσον πίστευε ότι οι στίχοι του τραγουδιού αναφέρονται στη σεξουαλική επαφή. Ο Τζάκσον την έπεισε ότι οι στίχοι δεν αφορούν το σεξ, αλλά τα πράγματα που θέλουν να κάνουν οι άνθρωποι. Μετά από την ηχογράφηση με τον Τζόουνς, συμφώνησαν να συμπεριληφθεί στο Off the Wall. Μουσικά, το Don't Stop 'Til You Get Enough ανήκει στην κατηγορία των τραγουδιών της ποπ, της disco και της funk. Στο Off The Wall διαρκεί περίπου 6 λεπτά. Το Don't Stop 'Til You Get Enough αρχίζει με ένα φαλσέττο του Τζάκσον και φωνητικό λόξυγκα. Μαζί με τον φωνητικό λόξυγκα, η φωνή του Τζάκσον στο τραγούδι περιγράφεται να έχει φωνητικά τικ, όπως grunt και the 'oho!'. Το Don't Stop 'til You Get Enough παίζεται στη νότα του Σι. Στο τραγούδι, η τάξη της φωνής του Τζάκσον είναι από το G#3 μέχρι το F#5. Οργανικά, το Don't Stop 'Til You Get Enough περιλαμβάνει πιάνο και κιθάρα. Το τέμπο του τραγουδιού και είναι 112 χτυπήματα στο λεπτό. Το Don't Stop 'til You Get Enough ξεκινά με τον Τζάκσον να μιλά, πριν να εκτελεί το τραγούδι. Το Don't Stop 'Til You Get Enough έλαβε γενικά θετικές κριτικές. Ο Στέφεν Χόλντεν, του Rolling Stone, περιέγραψε το τραγούδι ως «μια από τις χούφτες των πρόσφατων κυκλοφοριών disco που είναι και χορευτικό κομμάτι και ακουστικό υπερθέαμα, το οποίο μπορεί να συγκριθεί με το Boogie Wonderland». Ο Γουίλιαμ Ρούχλμαν, συγγραφέας του The All-Music Guide, επαινεί το Don't Stop 'Til You Get Enough ως ένα «ακαταμάχητο χορευετικό τραγούδι». Ο Τζων Λέβις, συγγραφέας του 1001 Albums You Must Hear Before You Die, σημείωσε ότι ένα «εκνευρισμένο, ξέφρενο κομμάτι» είναι κεντρικό στοιχείο του Off the Wall. Ολοκληρώνει λέγοντας ότι «το φαλσέττο του Τζάκσον και οι κραυγές του είναι ένα obbligato, τονίζοντας τη συναρπαστική ρύθμιση του Μπέν Ράιτ και σφιχτά πνευστά του Τζέρρι Χέι». Ο Τζέισον Ελίας, δημοσιογράφος του Allmusic, σημείωνει ότι το Don't Stop 'Til You Get Enough παρουσιάζει ένα «νέο Μάικλ Τζάκσον» που ήταν «σεξουαλικός, έφηβος και άγριος». Ο Ελίας δήλωσε ότι «Ως μία από τις καλύτερες δουλειές του Τζόουνς στα τέλη του 70' και στις αρχές του 80', αυτό το τραγούδι δεν ήταν disco, δεν θα μπορούσε να ήταν ένα hardcore funk - είναι ένα αμάλγαμα του ύφους με όλη τη σημασία της προσβασιμότητας της ποπ».Οι βιογράφοι του Τζάκσον επίσης επαινούν το κομμάτι. Ο Τ. Ράντι Ταραμπορέλλι περιέγραψε τα αποκαλύπτηρα του «σέξι, παιχνιδιάρικου φαλσέττο» του Τζάκσον, κάτι που «κανένας δεν τον άκουσε να τραγουδά με αυτό τον τρόπο προηγουμένως». Ο Νέλσον Τζώρτζ δήλωσε ότι τα αποδεικτικά στοιχεία του μεγαλείου του Τζάκσον αρχίζουν με το Don't Stop 'til You Get Enough. Σημείωσε ότι τα κρουστά και τα φωνητικά ήταν «επιδέξια χορογραφημένα» για να «δημιουργήσουν ένα δράμα και μια έκσταση στην πίστα». Ολοκλήρωσε λέγοντας, «Είναι ένα πράγμα να κάνεις ένα χορευτικό κομμάτι σε ένα επικό κομμάτι όπως έκανε εδώ ο Τζάκσον». Ο Τζέιμς Μοντγκόμερι, του MTV, σημείωσε ότι το Off The Wall περιέχει ένα «αριστοτεχνικό μίγμα φλογερών κομματιών της disco», όπως το Don't Stop 'Til You Get Enough και Workin' Day and Night. Το Don't Stop 'Til You Get Enough έδωσε στον Τζάκσον το πρώτο του American Music Award, στην κατηγορία Favorite Soul/R&B Single. Ο Τζάκσον κέρδισε το πρώτο solo του Γκράμι, στην κατηγορία Best Male Vocal Performance σε τραγούδι της R&B. Το Don’t Stop 'Til You Get Enough κυκλοφόρησε στις 28 Ιουλίου 1979, από την Epic Records - ήταν το πρώτο solo άλμπουμ μετά την εποχή της Motown. Τρεις μήνες μετά την κυκλοφορία του, το τραγούδι έφθασε στην κορυφή των τσαρτ και έγινε χρυσό. Έφθασε στην 1η θέση του Billboard's Hot 100 και Hot Soul Singles Charts στις ΗΠΑ - ήταν το πρώτο solo #1 τραγούδι μετά την εποχή του Ben. Έφθασε στην κορυφή των τσαρτ στην Αυστραλία, στη Νέα Ζηλανδία, στη Νορβηγία και στη Νότια Αφρική, το τραγούδι έφθασε και στην 3η θέση του Ηνωμένου Βασιλείου. Η χειρότερη θέση του Don't Stop 'til You Get Enough στα τσαρτ ήταν η 4η θέση στην Ελβετία. Το Don't Stop 'Til You Get Enough έφθασε στο top ten σε πολλές χώρες. Αφού ήταν για 10 χρόνια χρυσό, το 1989 έγινε πλατινένιο στις ΗΠΑ.Το 2006, το Don't Stop 'Til You Get Enough έφθασε στη 17η θέση στο Ηνωμένο Βασίλειο, μετά την εκστρατεία του Visionary, όπου 20 από τα hit singles του Τζάκσον ξανακυκλοφόρησαν σε χώρες της Ευρώπης. Μετά τον θάνατο του Τζάκσον, τον Ιούνιο του 2009, η μουσική του έγινε περισσότερο διάσημη. Το Don't Stop 'til You Get Enough έφθασε έως την 7η θέση στο Billboard's Hot Digital Songs Chart, στις 11 Ιουλίου 2009. Το Don't Stop 'Til You Get Enough έφθασε στο top ten, στην 9η θέση στη Γαλλία, και στο top twenty στην Πορτογαλία και στην Ελβετία, στη 18η και 20η θέση αντίστοιχα. Το τραγούδι έφθασε στην 21η θέση στην Αυστραλία, στην 37η στο Ηνωμένο Βασίλειο, και στην 50η στη Σουηδία. Η χειρότερη θέση του Don't Stop 'til You Get Enough (κατά την επανακυκλοφορία) ήταν η 77η θέση στην Ιαπωνία. Το Don’t Stop 'til You Get Enough έγινε χρυσό στην Αυστραλία, το 2009, για πωλήσεις 35.000 αντίτυπων. Το μουσικό βίντεο για το Don’t Stop 'Til You Get Enough είχε για παραγωγό και διευθυντή τον Νίκ Σάξτον και η παγκόσμια του πρεμιέρα έγινε τον Οκτώβριο του 1979. Ήταν το πρώτο μουσικό βίντεο του Τζάκσον ως solo καλλιτέχνη. Το μουσικό βίντεο δείχνει τον Τζάκσον να χορεύει μπροστά από ένα background με διάφορα γεωμετρικά σχήματα, καθώς εκτελεί το Don't Stop 'Til You get Enough, φορώντας ένα μαύρο και άσπρο σμόκιν και ένα μαύρο παπιγιόν. Σε μια σκηνή, ο Τζάκσον φαίνεται να χορεύει σε ένα τριπλούν, κάτι που αποτέλεσε καινοτομία εκείνη την εποχή.Το μουσικό βίντεο για το τραγούδι συμπεριλαμβάνεται στα βίντεο άλμπουμ Video Greatest Hits – HIStory, Number Ones και Michael Jackson's Vision. Το Don't Stop 'Til You Get Enough έχει επανεκτελεθεί αρκετές φορές μετά την κυκλοφορία του, το 1979. Το 1985, ο Juan Luis Guerra & 440, είχε συμπεριλάβει το τραγούδι στο άλμπουμ Mudanza y Acarreo. Αυτή η εκδοχή ανήκει στην κατηγορία τραγουδιών μαρένγκα και βασίζεται στους ήχους της ροκ και της disco και κυκλοφόρησε ως Dame (Give me). Το τραγούδι συμπεριλήφθηκε στο δεύτερο άλμπουμ των BB Band, The Detroit Sound. Ο Κρίς Τάκερ και η Αντριάν Μπάιλον εκτέλεσαν τη δική τους εκδοχή για την ταινία Rush Hour 2, στην οποία πρωταγωνιστεί ο Τάκερ. Το 2005, οι Westlife εκτέλεσαν ζωντανά το κομμάτι στην περιοδεία The Number Ones Tour. Το τραγούδι εκτελέστηκε από τον Τζέιμς Τσάνς σε ένα άλμπουμ που κυκλοφόρησε το 2005, και συμπεριλαμβάνει μια ηχογραφημένη και μια ζωντανή εκδοχή του κομματιού. Το Don't Stop 'Til You Get Enough επανεκτελέστηκε από τη Μελίσσα Φόρμπς για το άλμπουμ No More Mondays. Το αμερικανό ποπ-ροκ συγκρότημα Shivaree εκτέλεσε το Don't Stop 'Til You Get Enough για το άλμπουμ Tainted Love: Mating Calls and Fight Songs. Το τραγούδι επανεκτελέστηκε από τον Ρόμπ Χάννα, για το άλμπουμ Rod Hanna Live: Discofesta 70's Superhits - Rod Hanna. Μετά τον θάνατο του Τζάκσον, το συγκρότημα U2 ξεκίνησε την παγκόσμια περιοδεία του, ονόματι U2 360° Tour, με εκτελέσεις των κομματιών Don't Stop 'Til You Get Enough και Man In The Mirror (το δεύτερο είναι από το άλμπουμ Bad) στις 30 Ιουνίου 2009. Οι Cookin Soul έκαναν ένα remix του τραγουδιού, ονόματι Don’t Stop ‘til You Get Enough feat. Jay-Z. Αυτή η εκδοχή εκτελέστηκε κατά το σόου Cookin Souls Shade45, και έγινε διαθέσιμο ως digital download track. Οι Άμος Μπάσχαντ και Νίκ Κατούτσι, του NYMag.com, δήλωσε ότι αυτή η εκδοχή ήταν «μια εκπληκτική συνάντηση μουσικής και στίχων, συνδεάζοντας τον Μάικλ Τζάκσον και τη ραπ χωρίς να υπερεκτιμούν το κοινό τους DNA». Ο Prince εκτέλεσε το κομμάτι κατά την περιοδεία Welcome 2 America. Ο Usher εκτέλεσε αυτό και άλλα κομμάτια του Τζάκσον προς τιμή του Μάικλ κατά την περιοδεία OMG. Ο Τζέιμς Μοντγκόμερι, του MTV, σημείωσε ότι το Don't Stop 'Til You Get Enough και τα άλλα singles του Off The Wall «παρουσίασαν το ταλέντο του Τζάκσον ως καλλιτέχνη, τραγουδιστή, στιχουργού και πάνω από όλα ως αρχηγού» Μετά τον θάνατο του Τζάκσον, η AOL's Radio Blog κυκλοφόρησε ένα κατάλογο, ονόματι 10 Best Michael Jackson Songs, με το Don't Stop 'til You Get Enough στη 10η θέση. Ο Τζέισον Ελίας, του Allmusic, είπε για το κομμάτι: Όταν ο Μάικλ Τζάκσον ρώτησε τον Κουίνσι Τζόουνς αν ξέρει κάποιο παραγωγό για τον βοηθήσει στη solo καριέρα του, η απάντηση ήταν απλή: Κουίνσι Τζόους -- και γιατί όχι; Μαζί έκαναν το σάουντρακ για την ταινία The Wiz με κύρια κομμάτια τα You Can't Win και Ease on Down the Road. Τα τραγούδι ήταν καλά αλλά όχι άξια για εξέταση. Όμως δεν μπορείς να πεις το ίδιο για το Don't Stop Til' You Get Enough. Αφού έφυγε από τη Motown πριν περίπου 5 χρόνια, αυτό είναι το πρώτο single από το ισχυρό Off the Wall, και το πρώτο solo για την Epic. Παρά την δουλειά που έγινε, ο Τζάκσον χρειαζόταν κάτι διαφορετικό για να δημιουργήσει τη σωστή εντύπωση [...] ο Τζόουνς έκανε κάτι πολύ ακριβής. Αντικατέστησε την παιδικότητα στο πρόσωπο και στη φωνή του με ένα λάγνο ήφος καθώς ο Τζάκσον έκανε τα χαρακτηριστικά του φωνητικά τικ, από τον λόξυγκα, το grunt και το oho!. Η μουσική χρησιμοποιήθηκε για ένα αρχικό τραγούδι στο Video Show, του βραζιλιάνικου καναλιού Rede Globo. George, Nelson (2004). Michael Jackson: The Ultimate Collection booklet. Sony BMG. Halstead, Craig (2007). Michael Jackson: For the Record. Authors OnLine. ISBN 978-0-7552026-7-6. Taraborrelli, J. Randy (2004). The Magic and the Madness. Terra Alta, WV: Headline. ISBN 0-330-42005-4. Το επίσημο μουσικό βίντεο του Don't Stop 'Til You get Enough στο Youtube.com